# **PÁLYÁZATI FELHÍVÁS**

# a Kárpát-medencei Tehetségkutató Alapítvány

# programjában való részvételre

A Kárpát-medencei Tehetségkutató Alapítvány tehetségeket támogató programja első lépéseként várja olyan, Kárpát-medencei, kiemelkedő tehetségű, 14 és 30 év közötti, nappali tagozatos képzésben résztvevő fiatalok jelentkezését, akik:

* **kimagasló tanulmányi eredménnyel rendelkeznek,**
* **országos, illetve nemzetközi tanulmányi, művészeti és sportversenyeken dobogós helyezést értek el,**
* **kutatási eredményeiket publikálták,**
* **motiváltak, szorgalmasak, kitartóak, elkötelezettek céljaik megvalósításában,**
* **bár nem vettek részt, illetve nem szereztek dobogós helyet tanulmányi versenyeken, de úgy érzik, kiemelkedően tehetségesek.**

Az Alapítvány által kiválasztott fiatal tehetségek egyénre szabott támogatásban részesülnek. Ennek során minden diák azt kapja, amire leginkább szüksége van a tehetsége kibontakoztatásához, mely minden esetben tartalmaz mentori támogatást. (Ezen túl esetlegesen részesülhet ösztöndíjban, támogatjuk képzéseit és konferenciamegjelenéseit, részvételét kulturális és sportprogramokon.)

**Jelentkezni a** <https://kmta.hu/> oldalon, a regisztráció menüpontban lehet.

**További információ az** erdeklodes@kmta.hu e-mail címen és a **+36 1 781 2814** telefonszámon.